Държавен вестник, бр. 87, 2015 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  87
1. да имат висше юридическо, икономичес­
ко, техническо образование или друго висше 
образование и поне три години професионален 
опит в съответния сектор;
2. да не са осъждани за престъпления от 
общ характер;
3. да не са лишени от правото да упраж­
няват професията или дейността си в съот­
ветната професионална област, в която ще 
разглеждат спорове.
(5) Секторните помирителни комисии се 
сформират от председателите им, които изби­
рат от списъка по чл. 182, ал. 8 на Закона за 
защита на потребителите един представител 
на Комисията за защита на потребителите и 
един представител на сдружение на търговците, 
на браншови организации или на камара на 
търговците от съответния сектор съобразно 
предмета на спора.
(6) Ако секторни помирителни комисии 
не могат да се сформират поради липса или 
несъгласие за участие на сдружение на тър­
говците, на браншови организации или на 
камара на търговците от съответния сектор, 
помирителното производство се провежда 
в състав от председателя на съответната 
секторна помирителна комисия и двама 
представители на Комисията за защита на 
потребителите.
Чл. 7. (1) Председателите на общите и 
секторните помирителни комисии имат за­
местник-председатели, които изпълняват 
правомощията им в следните случаи:
1. тяхно отсъствие;
2. временно отзоваване от органите, които 
са ги определили;
3. отстраняването им поради конфликт на 
интереси или несъвместимост;
4. възлагане образуването на помирител­
ни производства по постъпили заявления по 
чл. 9, т. 2.
(2) Когато заместник-председател встъпи 
в правата на председател в случаите по ал. 1, 
той изпълнява неговите правомощия съгласно 
този правилник.
(3) Заместник-председателите трябва да 
отговарят на изискванията на чл. 183, ал. 2 на 
Закона за защита на потребителите за общите 
помирителни комисии или на изискванията 
на чл. 183а, ал. 3 на Закона за защита на 
потребителите за секторните помирителни 
комисии.
(4) Броят на заместник-председателите на 
общите помирителни комисии се определя 
от председателя на Комисията за защита на 
потребителите, а на секторните помирителни 
комисии – от съответните компетентни регу­
латорни или надзорни органи, в зависимост 
от предмета на спора.
Чл. 8. (1) Членовете на общите и сектор­
ните помирителни комисии са включени в 
одобрен със заповед на председателя на Ко­
мисията за защита на потребителите списък 
съгласно чл. 182, ал. 8 от Закона за защита на 
потребителите, който включва представители 
(председатели и заместник-председатели) на 
съответните компетентни регулаторни или 
надзорни органи за всеки сектор от обхвата 
на регулираните от тях дейности съобразно 
предмета на спора, представители на Коми­
сията за защита на потребителите, на сдру­
женията на потребителите и на сдружения 
на търговците, браншови организации или 
камара на търговците от съответния сектор. 
(2) Председателят на Комисията за защита 
на потребителите включва в списъка по чл. 182, 
ал. 8 от Закона за защита на потребителите 
най-малко по трима представители на:
1. Комисията за защита на потребителите 
(за секторните помирителни комисии);
2. сдруженията на потребителите (за общите 
помирителни комисии);
3. сдруженията на търговците, браншовите 
организации или камарата на търговците от 
съответния сектор (за общите и секторните 
помирителни комисии).
(3) Разходите за възнаграждения на чле­
новете, предложени за участие в общите и в 
секторните помирителни комисии, се поемат 
от Комисията за защита на потребителите, 
съответния компетентен регулаторен или над­
зорен орган, сдруженията на потребителите 
и сдруженията на търговците, браншовите 
организации или камарата на търговците, 
които са ги определили.
Г л а в а  т р е т а
ПРАВА И ЗАДЪЛЖЕНИЯ НА ЧЛЕНОВЕТЕ 
НА ОБЩИТЕ И СЕКТОРНИТЕ ПОМИРИ­
ТЕЛНИ КОМИСИИ
Чл. 9. Председателите на общите и сектор­
ните помирителни комисии имат следните 
правомощия:
1. представляват, организират и ръководят 
дейността на съответната комисия;
2. разпределят постъпилите заявления на 
заместник-председателите при спазване прин­
ципа на ротация, когато поради прекомерна 
натовареност или други обективни причини 
не могат да ръководят всички помирителни 
производства лично;
3. избират другите членове от списъка 
по чл. 182, ал. 8 на Закона за защита на по­
требителите за сформиране на съответната 
обща или секторна помирителна комисия при 
спазване принципа на ротация;
4. образуват помирителните производства и 
докладват на другите членове на помирител­
ната комисия за движението на заявлението;
5. координират дейността и разпределят 
задачите на другите членове на помирител­
ната комисия, които им докладват за изпъл­
нението им;